ફિલ્મ જોઈને આવેલા એક દર્શક, કે જેમણે અન્ય જ્ઞાતિની યુવતી સાથે લગ્ન કરેલાં હતાં તેમણે ફિલ્મ બાબતે બહુ સરસ વાત કરી. તેમણે કહ્યુંઃ ‘આપણે સૌ ભારતીય છીએ તો પછી કોઈને પૂછવું શું કામ જોઈએ કે તમે કેવા? ફિલ્મમાં એવી ઘણી બાબતો છે જે મને મારી પોતાની વાત લાગી છે. મેં આંતરજ્ઞાતિય લગ્ન કર્યાં છે જેના કારણે હજુ મારા સાસરિયાં પક્ષના લોકો મને સ્વીકારી શકતા નથી. મારા જેવા અનેક યુગલો આ ભેદભાવનો આજે પણ સામનો કરી રહ્યાં છે. આ ફિલ્મ ખાસ તો એ લોકોએ જોવાની જરૃર છે જેઓ હજુ પણ જાતિવાદી માનસિકતાના કીડા દિમાગમાં લઈને ફરે છે. આ ફિલ્મ આવી સંકુચિતતાના વાડાઓ તોડીને ખરા અર્થમાં મુક્તિની, સમાનતાની વાત કરે છે. હું તો ત્યાં સુધી કહું છું કે, સરકારે આ પ્રકારની ફિલ્મને ટેક્સ ફ્રી જાહેર કરીને મહત્તમ લોકો સુધી પહોંચે તે માટે પ્રયત્નો કરવા જોઈએ.’